Gaki limong - Wikipèdia bahsa Acèh, ènsiklopèdia bibeuëh\nUreuëng meukat bak gaki limong atawa Pedagang Kaki Lima atawa nan paneukjih PKL nakeuh saboh narit istilah neukheun keu soë mantong nyang geu leuëng meuneukat atawa keurija la'èn keu mita pèng diateuëh binéh rot bak dijak ureuëng.\nGeureubak meukat bak gaki limong rab peunoh rot di Jakarta\nNarit gaki limong nyan na nyang kheun keu istilah ureuëng meukat peunajôh atawa peuë la'én mantong nyang geunguy geureubak keu keudèe gobnyan. Saweuëb istilah nyan keuh meuhat geukheun gaki limong, kayém geuteupeusé ngon jumeulah gaki nyang na limong boh. Limong boh gaki nyan nakeuh duwa gaki atra ureuëng po atra meutamah lom lhèe boh teuk keu "gaki" geureubak (ruda).\n'Oh tapeugah teupeusé keunira gaki ngon ruda bak narit gaki limong sang-sang nyan nakeuh haba teupeuna-peuna. Saweuëb ramè cit nyang meukat bak rot nyan nyang hana geunguy geureubak atawa peukakaih meugaki la'én, lagèe ureuëng meukat ubat miseuëjih nyang 'oh geumeukat meumada ngon geuleuëng tika mantong atawa cit lagèe ureuëng meukat cindôy nyang geugulam guci cindôi u peukan keu pat keubah meuneukat.\nSeubeutôijih nyang geukheun gaki limong nyan nakeuh saboh neuatô nyang jinguy lé awak Beulanda jameun kolonial. Neuatô nibak peumeurèntah Beulanda masa nyan nakeuh bak tiëp-tiëp rot nyang jinguy lé ureuëng beu na meuseudia luwah limong gaki keu ureuëng nyang jak ngon tapak.\nWikimedia Commons na mèdia nyang na meupawôt ngön: Street vendors\nGeurumpök nibak "https://ace.wikipedia.org/w/index.php?title=Gaki_limong&oldid=120442"\nTerakhir diubah pada 4 Buleuen Lapan 2020, pukul 05.59\nÔn nyoe seuneulheueh geupeusaneut bak 4 Buleuen Lapan 2020, poh 05.59.